తెలుగు రాష్ట్రాల్లో ‘ఈక్విటీ’ పథకాలకే ఆదరణహైదరాబాద్ (ఆంధ్రజ్యోతి బిజినెస్): పెద్ద నోట్ల రద్దు నిర్ణయం మ్యూచువల్ ఫండ్ (ఎంఎఫ్) సంస్థలకు బాగా కలిసొస్తోంది. దీంతో పెట్టుబడులకు సంబంధించి మదుపరుల ఆలోచనా విధానంలోనూ మార్పు వచ్చిందని కోటక్ మహీంద్రా అసెట్ మేనేజ్మెంట్ కంపెనీ సేల్స్ అండ్ డిస్ట్రిబ్యూషన్ అలయన్స్ నేషనల్ హెడ్ మనీష్ మెహతా చెప్పారు. చాలా మంది రిటైల్ ఇన్వెస్టర్లు రియల్టీ, బంగారం వంటి భౌతిక ఆస్తుల కంటే మ్యూచువల్ ఫండ్స్ వంటి ఫైనాన్షియల్ ఆస్తుల్లో ఎక్కువగా మదుపు చేస్తున్నారని తెలిపారు. బ్యాంక్ ఫిక్స్డ్ డిపాజిట్లపై వడ్డీ రేట్లు తగ్గడం కూడా ఇందుకు దోహదం చేస్తోంది. గత మూడేళ్లుగా ఎంఎఫ్ పరిశ్రమ ఏటా సగటున 12-15 శాతం చొప్పున వృద్ధి చెందుతున్న ట్టు మెహతా చెప్పారు. ఈ అనుకూల వాతావరణం వలనే జూలై, 2017నాటికి దేశంలోని ఎంఎఫ్ సంస్థల నిర్వహణలోని ఆస్తుల విలువ రూ.20 లక్షల కోట్లకు చేరినట్టు తెలిపారు. ఇందులో రూ.7 లక్షల కోట్లు ఈక్విటీ పథకాల్లో ఉన్నట్టు చెప్పారు. ఆంధ్ర ప్రదేశ్, తెలంగాణల్లోనూ ఈక్విటీ పథకాలకు మంచి ఆదరణ లభిస్తోంది. ప్రస్తుతం ఈ రెండు రాష్ట్రాల్లోని ఇన్వెస్టర్లు ఎంఎఫ్ పథకాల్లో దాదాపు రూ.50,000 కోట్లు ఇన్వెస్ట్ చేస్తే అందులో 52 శాతం పెట్టుబడులు ఈక్విటీ పథకాల్లో ఉన్నట్టు మెహతా చెప్పారు. ప్రస్తుతం 1.5 కోట్ల క్రమానుగత పెట్టుబడి పథకాల(సి్ప) ద్వారా దేశ వ్యాప్తంగా ఇన్వెస్టర్లు ఎంఎఫ్ పథకాల్లో రూ.4,500 కోట్లకుపైగా ఇన్వెస్ట్ చేస్తున్నారు.రియల్టీ, స్టాక్ మార్కెట్లు ఆటుపోట్లలో ఉన్నా గత మూడేళ్లలో ఈక్విటీ పథకాలపై మదుపరులకు సగటున 20 శాతానికిపైగా రాబడులు లభించాయి. ‘స్టాక్ మార్కెట్లో ఏర్పడే ప్రతి దిద్దుబాటును మదుపరులు ఎంఎఫ్ ఈక్విటీ పెట్టుబడులకు అవకాశంగా ఉపయోగించుకుంటున్నారు’ అని మెహతా చెప్పారు.పెరిగిన అవగాహనఎంఎఫ్ పెట్టుబడులపై అసోసియేషన్ ఆఫ్ మ్యూచువల్ ఫండ్స్ ఆఫ్ ఇండియా (యాంఫీ), మ్యూచువల్  ఫండ్ సంస్థలు చేపట్టిన అవగాహనా కార్యక్రమాలూ దేశంలో ఎంఎఫ్ పథకాల పెట్టుబడులకు దోహదం చేస్తు న్నట్టు తెలిపారు. అయితే 125 కోట్ల జనాభాలో 5.5 కోట్ల మంది మాత్రమే ప్రస్తుతం మన దేశంలో ఎంఎఫ్ పథకాల్లో ఇన్వెస్ట్ చేస్తున్నారు.
telugu rashtrallo ‘eekvity’ pathakaalake aadaranahaidaraabaad (aandhrajyoti bijines): pedda notla raddu nirnayam mutuola fund (mph) samsthalaku baga kalisostondi. deentho pettubadulaku sambandhinchi maduparula alochana vidhaanamloonuu maarpu vachindani kotak mahindra aset management company sales and distribution alayans neshanal head maneesh mehata cheppaaru. chala mandi retile investerlu realty, bangaram vanti bhautika aastula kante mutuola funds vanti finansial aastullo ekkuvagaa madupu chestunnarani telipaaru. bank ficksed depajitlapai vaddi retlu taggadam kuudaa induku dohadam chestondi. gatha moodellugaa mph parisrama eta sagatuna 12-15 saatam choppuna vruddhi chendutunna ttu mehata cheppaaru. ee anukuula vaataavaranam valane juulai, 2017naatiki desamloni mph samsthala nirvahanalooni aastula viluva roo.20 lakshala kotlaku cherinattu telipaaru. indulo roo.7 lakshala kotlu eekvity pathakaallo unnattu cheppaaru. aandhra pradesh, telangaanalloonuu eekvity pathakaalaku manchi aadarana labhistondi. prastutam ee rendu rashtralloni investerlu mph pathakaallo daadaapu roo.50,000 kotlu invest cheste andulo 52 saatam pettubadulu eekvity pathakaallo unnattu mehata cheppaaru. prastutam 1.5 kotla kramaanugata pettubadi pathakaala(sipa) dwara desha vyaaptamgaa investerlu mph pathakaallo roo.4,500 kotlakupaigaa invest chestunnaru.realty, stack marketlu autupotlalo unna gatha moodellalo eekvity pathakaalapai maduparulaku sagatuna 20 saataanikipaigaa raabadulu labhinchayi. ‘stack marketlo erpade prati diddubaatunu maduparulu mph eekvity pettubadulaku avakaasamgaa upayoginchukuntunnara’ ani mehata cheppaaru.perigina avgahanyem pettubadulapai asosiation af mutuola funds af india (yamphy), mutuola  fund samsthalu chepattina avagahana kaaryakramaaluu desamlo mph pathakaala pettubadulaku dohadam chestu nnattu telipaaru. ayithe 125 kotla janabhalo 5.5 kotla mandi matrame prastutam mana desamlo mph pathakaallo invest chestunnaru.